РЕШЕНИЕ
гр. ЛЕВСКИ, _02.07.  2008 г.

В ИМЕТО НА НАРОДА
	Левченски районен съд в съдебно заседание на _втори юли_ две хиляди и осма година в състав:

     ПРЕДСЕДАТЕЛ: СТОЙКА МАНОЛОВА
    СЪДЕБНИ ЗАСЕДАТЕЛИ:
при секретаря _Илияна Илиева_ и в присъствието на прокурора _Цветомир Папурков_, като   разгледа докладваното от съдия Манолова ЧН дело №20084410200306_, за да се произнесе, взе предвид следното:

	Производството е по реда на чл.155 и сл. от ЗЗ.
	В РС – Левски е постъпило искане от РП – Левски относно задължително настаняване и лечение на П.П. от гр. Л., ЕГН *, тъй като в РП Левски е постъпила жалба от С.Н. от гр. Л., с молба да бъде оказано съдействие, с оглед на настаняване на сина й П.П. за принудително лечение. 
Предвид на това прокуратурата е направила искане за образуване на производство по реда на чл. 158 и следващите от ЗЗ след което да постанови решение за задължително настаняване и лечение на П. П..
	В съдебно заседание съдът е назначил служебен защитник на освидетелствания, тъй като същият страда от психично заболяване, което би му попречило да се защитава сам, и предвид разпоредбата на чл.158, ал.4, от Закона за здравето.
	В съдебно заседание от 05.01.2006 г. е изслушано лицето, чието настаняване се иска, становище е дал и психиатърът д-р А. А., според когото са налице категорични данни за употреба на наркотични вещества и то не е от един вид само. Психиатърът заявява, че не може да каже какво е състоянието в момента. Становището на психиатъра е, че процедурата трябва да продължи и да се извърши тройна експертиза, която да даде категорично становище.
	В съответствие със становището на д-р А. съдът е назначил тройна съдебно-психиатрична експертиза, която да даде заключение, налице ли е зависимост от наркотични вещества по отношение на П. П. и ако има, до каква степен е тя и какво му е настоящото състояние. Подлежи на задължително лечение. Същият съставлява ли опасност за близки, околни, обществото и за самия себе си, ако е наркозависим. В състояние ли е да дава информирано съгласие.
В съдебно заседание е разпитана свидетелката С.П. – майка на лицето, чието настаняване се иска. От показанията й се установява, че на 24.07.2008 г. синът й П. П. припаднал и около него имало спринцовки и лъжица- горена. Бърза помощ пристигнала след около 10 мин. и казали, че е налице хероинова зависимост и предозиране. На 04.06.2008г. синът й паднал по стълбите с краката нагоре, отново посинял, като е бил неадекватен. Това наложило свидетелката да отведе сина си в ДПБ Ловеч, където бил оставен за една седмица на лечение.
В съдебно заседание са изслушани експертите от тройната съдебно психиатрична експертиза, от заключението на която се установява, че поддържат писменото заключение, което са представили, че П.П.  страда от комбинирана зависимост към психоактивни вещества – амфетамини и хероин. Личностово разстройство – емоционално лабилен тип. Според експертизата, личностовото разстройство не е психично заболяване в тесния смисъл на понятието. Касаело се за абнормно структурирана личност. Характерно за тях е, че действат импулсивно, без оглед на последствията в съчетание с неустойчиво и капризно настроение. Установява се също, че при настоящата хоспитализация не се установяват абстинентни прояви, както и данни за психоза. Поради липса на системна употреба на хероин или амфетамини, поведението на осв. П. не е подчинено и приоритетно насочено към намиране и вземане на наркотични вещества,	 поради което същото не представлява обществена опасност, както и опасност за себе си и околните. Същият проявява формална критичност към злоупотребата, декларира желание за доброволно лечение, за което е подписал в ИЗ.
Според експертизата, липсват данни за психоза, тежка абстиненция, поради което е в състояние да дава информирано съгласие за лечение. Според заключението, П. страда от личностово разстройство – емоционално лабилен тип. Комбинирана зависимост към психоактивни вещества.
През изминалия 6-месечен период е употребявал инцидентно наркотици – два пъти хероин и един път амфетамини, поради което смятат, че се касае за вредна употреба.
Според тройната експертиза, поведението му не представлява опасност за близките, околните, обществото и самия себе си, поради което не се нуждае от задължително лечение.
Липсват данни за психоза, тежка абстиненция, поради което е в състояние да дава информирано съгласие за доброволно лечение.
	Заключението на тройната съдебно–психиатрична експертиза, като 	пълно и компетентно изготвено и неоспорено от страните по делото е приета от съда.
	РП Левски не поддържа заключението, счита че не са налице основанията на чл. 155 във вр. с чл.146 ал.1 т.1 и т.2 от ЗЗ за задължително настаняване и лечение на П. П..
Предвид събраните по делото доказателства, съдът намира, че първоначалното искане на РП-Левски за задължително настаняване и лечение на П. П. за неоснователно и недоказано.
Безспорно установено по делото с оглед на събраните по делото доказателства е, че към настоящия момент липсват данни за абстинетнти прояви. Поведението на П. не представлява опасност за близките, околните, както и за себе си, поради което не се нуждае от задължително лечение.  
	На основание изложеното, съдът 
Р Е Ш И:

	ОСТАВЯ БЕЗ УВАЖЕНИЕ искането на Районна прокуратура гр. Левски  за задължително настаняване и лечение по отношение на П.П. от гр. Л., обл. П.,ЕГН *,  като НЕОСНОВАТЕЛНО И НЕДОКАЗАНО. 
	РЕШЕНИЕТО подлежи на обжалване и протестиране пред ПлОС в 7 – дневен срок от днес.

				РАЙОНЕН СЪДИЯ: